Üks raskemaid hetki oli Kurgjärve laagris, kui pidin seda projekti koorile tutvustama. Teadsin, et edu võti on selles, kui mitte ükski hilarolane  kaasalöömisest ära ei ütle. Aga nii erilise ettevõtmise peale ei või iial teada... Õnneks läks! Päris keerulisi momente minu jaoks oli ka hiljem, kui lavaproovid hakkasid. Ikka oli keegi proovist puudu, tantsud ei saanud selgeks, puhkepäevi sisuliselt ei olnud, kodused askeldused jäid kõigil tahaplaanile, see tõstis pinget.